Imir ad heggin I tmaɣra ad ṣiweḍen aqenṭar n uwren akk d zzit s axxam n teqcict iwakken ad fetlen seksu, ttextirint ass n ssebt d larbԑa neɣ lexmis , qqaren-d d akken d wiki id ussan anda yaԑmer ssuq d ussan yelhan iwakken attili lbaraka ,ula d axxam n uqcic-nni ad fetlen, ad nejmaԑent tulawin n taddart yal yiwet d acu ara d-awi yid-s, ama d lǧfun xedment s talaxt neɣ di ɣarbalen, ttefarasṣent tagenitt iwakken ad ksent lxiq ɣef ulawen-nsent, ttawint-d isefra d cnawi, llant tiyeḍ ḥekkunt-d lḥif sԑaden-t di tudert-nsent, aya-ki akk iwakken ur tteḥusunt ara iԑeggu, imi leftil n seksu d cɣel ameqran. mi heggan ak leceɣal-nsen ad arzun s axxam n iḍulan iwakken ad ԑinen tameɣra.Mi d-qqimen kra wussan I tmeɣra ad ruḥen iwakken ad d-awin idrimen n tmeɣra s axxam n teqcict aya seman-as leqbayel taԑmamt, sawaḍen daɣen ikerri , ad naf Hanoteau yenna-d rray-is deg ayen yeԑnan taԑmamt-aki:”lexlaṣ nteԑmamt,dtikci ntemṭṭut sɣur imawelannwargaz-is”23.